હવે અહીં તો એ પોતે જ સર્વેસર્વા હતો, અહીંનો ક્લાઈવ એ પોતે જ હતો. એટલે અહીં તેની ઐયાશીએ પણ માઝા મૂકવા માંડી. તેના પાગિયાઓ જંગલોમાં વસતાં બેબસ આદિવાસીઓના કૂબામાં ફરતા રહે અને આર્થરની પસંદગીની છોકરીઓ શોધતા રહે. એવી જ કોઈ છોકરીને ઉઘાડેછોગ ઊઠાવીને આર્થરના કેમ્પ પર લાવવામાં આવે. અહીં બે-ત્રણ દિવસ સુધી તો તેને આર્થરની દાસીઓ નવડાવી-ધોવડાવીને આર્થરને માફક બનાવે. પછી આર્થરની મોજ શરૂ થાય.